title: Vianes
text: Vianes (en francés Vienne, en francoprovenzal Vièna) ye una ciudat francesa situada en a rechión d'Auvernia-Roine-Alpes y en o departamento d'Isèra. Se troba situada en a ribera ezquierda d'o Roine en o forcallo con o Gère, a bells 25 km a o sud de León d'o Roine.
  
  Toponimia 
  En os "Libros de Collidas d'as Cheneralidatz d'o Reino d'Aragón", correspondients a os anyos centrals d'o sieglo XV, se pueden trobar tamién decumentos escritos en diferents ciudatz aragonesas a on apareixe escrito Vianes.
  
  Història 
  Dita en latín Vienna, ye nombrada por primera vegada por Chulio César como a capital d'os alobroches. Estió colonia romana (Iulia Vienna) y mientres l'imperio yera una d'as prencipals ciudatz d'a Galia, rivalizando con Lugdunum (León d'o Roine), estando a capital d'a diocesi d'as siet provincias. D'a epoca romana quedan una parti d'as murallas, bellas arcadas que se suposa que yeran a dentrada d'as termas y un templo bien conservau que hue ye un museu. Amán de Vianes i hai un molimento conoixiu como a fuesa de Poncio Pilatos que seguntes a tradición fue desterrau a la ciudat. A via Domitia va dende Arelate (Arlet) por l'este d'o río dica a León d'o Roine y pasa por Vianes.
  
  En o sieglo IV estió seu d'un bispau elevau a acebispau en 450 y que existió dica 1792. Dende 432 estió a capital d'o reino burgundio. Se'n fació condau baixo os merovinchios y baixo os carolinchios. En 879 estió capital d'o reino de Provenza y d'o reino d'Arlet en 933. Dende poco dimpués de l'anyo 1000 o condau de Vianes se dividió en o condau d'Albon y a parti cedida a Saboya, o condau de Mauriena, reconoixius os dos como feudos de l'imperio en 1032. A resta s'unió a o condau de Mâcon.
  
  En 1112 se i celebró un concilio que estió un d'os más importants de totz os celebraus en a ciudat, en o que se condenoron as investiduras y s'excomulgó a l'emperador Henrique V. Lo más important d'istos concilios estió o de 1311-1312 en que fuoron condenaus os templers.
  
  En 1378 o delfín, nombrau vicario imperial d'o reino d'Arlet, ocupó a ciudat que fue unida a Francia en 1448.
  
  Demografía
  
  Personaches ilustres 
   Calixto II, papa
   Pierre Étienne Rémillieux, pintor.
   Sant Antón Abat (i ye apedecau)
  
  Referencias
  
  Vinclos externos 
  
    Pachina web oficial
  
  Localidaz d'Isèra